Kabeane

Kabeane ke motse wa Mmasepala wa Selegae wa Mogalakwena wa Mmasepala wa Selete wa Waterberg wa profense ya Limpopo ka Aforika Borwa . Toropo ya motse wo ke Mokopane . Motse wo o reeletšwe ka "Noka ya Kabeane" yeo e lego ye nngwe ya dinoka tše di tšhelelago Noka ya Mogalakwena .

 Methopo ya meetse 
Badudi ba motse wa Kabeane ba hwetša meetse go tšwa Nokeng ya Kabeane, yeo e tšhelelago Noka ya Mogalakwena ka meetse.

 Setšhaba 
Go ya ka kgoboketšo ya datha ya City-Facts, ka 1975 palo ya badudi e be e akanyetšwa go 236, 319 ka 1990, 348 ka 2000 le 360 ka 2015. Ngwaga wa 2015 palo ya batho e be e akanyetšwa go batho ba 360, banna ba akanyetšwa go 164 ba dira 45.4%, gomme basadi ba akanyetšwa go 196 yeo e lego palo ya godimodimo ka 54.6%, e laetša gore palo ya batho e fetogilego go tloga ka 1976 go fihla ka 2015 fao e ilego  godimo ka +52.5% ge e bapetšwa le palo ya batho yeo e fetogilego go tloga ka 2000 go ya go 2015, ka kelo ya fase ya kgolo ya +3,4% . 

 Tlhabollo 
Kabeane ke ye mongwe ya metse yeo e hlokago kabo ya ditirelo tša masepala yeo abjwago ke Mmasepala wa Selegae wa Mogalakwena wo o eteletšwego pele ke Mmasepala wa Selete wa Waterberg wa ANC (African National Congress) . Motse wa Kabeane e be e le o mongwe wa metse ye 38 yeo e beakanyeditšwego ke Mmasepala wa Selegae wa Mokgalakwena gore e akeretšwe go PROJEKENG YA MEETSE yeo e tlago thuša setšhaba sa motse wo ka meetse, projeke ye e be e le boleng bja R300 Milione.  Ditlhohlo tše kgolo tša motse wo di akaretša go bora meetse le go tlabakela meetse ao a borilwego, meetse a go sepediša ditšhila, tlholo ya mešomo, dikhontheina tša bontši, mabone a go tšea gabotse, dinolofatši tša dipapadi, holo ya setšhaba, ofisi ya ditirelo tša selegae, di di begilwe ngwageng leanong la tlhabollo la 2020/2021 ke Mmasepala wa Selegae wa Mogalakwena wa ANC.  Sekolo sa Praemari sa Nkontlha se šomišwa bjalo ka seteišene sa go boutela badudi ba Kabeane nakong ya Dikgetho tša Bosetšhaba ka Afrika Borwa.

 Dikolo 

 Motheo 

 Sekolo sa tlasana sa Nkontlha 

 Sekolo sa sekontari 
Baithuti ba go tšwa motseng wa Kabeane, ba tsena dikolo tša sekontari go tšwa metseng ya kgauswi e lego  Jakkalskuil 's Mookamedi Secondary School le Nkogru High kua Basterspad, tšeo ka bobedi di lego ka Borwa bja Bakenberg. Nakong ya mengwaga ye mmalwa, dikolo tše pedi tša magareng di fetogile dikolo tše di etilego pele tša godimo Seleteng sa Borwa sa Bakenberg.

 Histori ya Sekontari ya Mookamedi 
Mookamedi Secondary School, e tsebja ke batho bao ba dulago metseng ye gore mathomong e be e swanetše go agwa kua Kabeane, setšhaba sa Jakkalskuil se kgopetše setšhaba sa Kabeane go dumelela sekolo se be magareng ga Kabeane le Jakkalskuil gore barutwana ka bobedi go tšwa metseng ye ba kgone go tsena sekolo. Sekolo se hlomilwe ka 1985 bjalo ka "Mookamedi Secondary School", yeo ka morago batho go tšwa Jakkalskuil ba ilego ba hudugela kgauswi le sekolo se, ebile gabjale ke karolo ya Jakkalskuil yeo e tsebjago bjalo ka Mookamedi.

 Ditšhupetšo 

Setensele:Coordinates on Wikidata